stanford-oval/wikipedia huggingface dataset:
Circé-luokka

| Circé-luokka |
| --- | --- |

Tekniset tiedot
Uppouma:  500 t
Pituus:  50,9 m (kokonaispituus)
Leveys:  8,9 m
Syväys:  3,6 m
Koneteho:  1 800 bhp
Propulsio:  1-akselinen MTU-dieselmoottori
Nopeus:  15 solmua
Miehistöä:  45
Aseistus
Meritorjunta:  ei
Ilmatorjunta:  1 x 20 mm ilmatorjuntatykki 2 x PAP 104
Circé-luokka oli Ranskan laivaston viiden miinantorjunta-aluksen muodostama alusluokka, joka oli maailman ensimmäinen varta vasten rakennettu miinantorjunta-alusluokka.
Suunnittelu

Alusten suunnittelun lähtökohtana oli DUBM 20 -miinanetsintäkaikuluotain ja BAP 104 -miinanetsintäluotain, jonka käyttöä varten oli taavetti sijoitettava aluksen perään. Järjestelmä kykeni havaitsemaan miinat jopa 60 metrin syvyydestä ja 500 metrin etäisyydeltä. Aluksille ei asennettu perinteistä raivauskalustoa. Kaikuluotaimen käyttöön varatut tilat olivat komentosillan etupuolelle rakennetussa hytissä. Cerekselle asennettiin automaattisen merkintäjärjestelmän EVECin prototyyppi, joka myöhemmin asennettiin myös muihin luokan aluksiin. 1980-luvun lopulla kaikuluotain vaihdettiin DUBM 20A:ksi ja edelleen DUBM 20B:ksi.
Suunnittelun perusteina olivat pieni magneettinen heräte ja hiljaisuus. Runko valmistettiin sandwich-periaatteella, jossa vuorottelivat puu ja vaahtomuovi. Ulommaisten kerrosten ollessa lasikuitua ylläpidon helpottamiseksi. Kansirakenteet olivat lasikuitua ja puuta.
Varsinaisen propulsiojärjestelmän lisäksi aluksille asennettiin miinanraivausta varten kaksi aktiiviperäsintä, joiden juureen asennettiin korkkiruuvipotkurit. Voimanlähteenä oli 260 hevosvoiman sähkömoottori.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Cybèle | CMN, Cherbourg |  | 2. maaliskuuta 1972 |  | myyty Turkille TCG Erdek (M-263) |
| Calliope | CMN |  | 20. lokakuuta 1971 |  | myyty Turkille TCG Edincik (M-260) |
| Clio | CMN |  | 10. kesäkuuta 1971 |  | myyty Turkille TCG Erdemli (M-264) |
| Circé | CMN |  | 15. joulukuuta 1970 |  | myyty Turkille TCG Edremit (M-261) |
| Ceres | CMN |  | 10. elokuuta 1972 |  | myyty Turkille TCG Enez (M-262) |

Turkin puolustusministeriö ja DCN International allekirjoittivat sopimuksen, jonka mukaan luokan alukset luovutetaan Turkin laivastolle. Ennen siirtoa alukset huollettiin ja niiden miinantorjuntakalusto modernisoitiin. Aluksille muun muassa asennettiin uusi Minetac-taistelunjohtojärjestelmä, GPS ja PAP Plus -kalusto.
Cirey-lès-Pontailler

| Cirey-lès-Pontailler |
| --- | --- |
 Kunnantalo
 vaakuna
 Cirey-lès-Pontailler
 Koordinaatit: 47°18′35″N, 5°17′46″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  8,8 km²
Korkeus:  188 - 241 m
Väkiluku (2018):  199 
 – Väestötiheys:  22 as./km²
Kunnan numero:  21175
Infobox OKVirheellinen NIMI-arvo: 
Cirey-lès-Pontailler on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 23 kilometriä Dijonin kaupungista itään.
Saint-Laurentin kirkko
Kunnan keskustassa 1800-luvulta peräisin oleva Saint-Laurentin kirkko. Kirkon portaali on tyyliltään romaaninen. Kirkon torni on tehty liuskekivestä, ja siinä on neljä pyramidionia.
Tunnettuja kuntalaisia

André Lallemand (1904-1978), tähtitieteilijä
Aiheesta muualla

Kuvia tai muita tiedostoja aiheesta Cirey-lès-Pontailler Wikimedia Commonsissa
Chikugo

| Chikugo-shi (筑後市) |
| --- | --- |
 Kyūshū shinkansenin Chikugo-Funagoyan rautatieasema
 lippu:  Symboli
 Chikugon sijainti Fukuokan prefektuurissa
 Koordinaatit: 33°12′44″N, 130°30′08″E 
Valtio:  Japani
Alue:  Kyūshū
Prefektuuri:  Fukuokan prefektuuri
Hallinto:  
 – Pormestari:  Seiichi Nakamura
Pinta-ala:  
 – Kokonaispinta-ala:  41,85 km²
Väkiluku (2014):  49 052
 – Väestötiheys:  1 172 as./km²
Symbolit:  
 – Puu:  Kamferipuu
 – Kukka:  Camellia sasanqua
 
 http://www.city.chikugo.lg.jp/ 
Infobox OKVirheellinen NIMI-arvo: 
Chikugo (jap. 筑後市, Chiguko-shi) on kaupunki Fukuokan prefektuurissa Kyūshūn saarella Japanissa. Se sijaitsee sisämaassa prefektuurin eteläosassa. Chikugossa on 49 052 asukasta (vuonna 2014) ja sen pinta-ala on 41,85 neliökilometriä.
Chikugon kaupunki perustettiin huhtikuussa 1954 yhden maaseutukaupungin ja kolmen kylän yhdistyessä, minkä jälkeen se on kasvanut muiden kuntaliitosten kautta. Kaupunki sijaitsee Chikugon tasangolla JR Kyūshūn Kagoshima-päälinjan ja Kyūshū Shinkansenin varrella. Sen etelärajalla virtaa Yabejoki.
Aiheesta muualla

Kuvia tai muita tiedostoja aiheesta Chikugo Wikimedia Commonsissa
Kaupungin internetsivut (japaniksi)
Clara Aguilera

| Clara Aguilera |
| --- | --- |

Euroopan parlamentin jäsen
 2014–2019  
Andalusian aluehallituksen maatalous- ja kalastusministeri
 2009–2012  
Edeltäjä:  Martín Soler Márquez
Seuraaja:  Luis Planas
Andalusian aluehallituksen hallintoministeri
 2008–2009  
Edeltäjä:  Evangelina Naranjo
Seuraaja:  Luis Pizarro
Kansanedustaja
 Andalusian alueparlamentti   2000–2014  
Henkilötiedot
Syntynyt: 3. tammikuuta 1964 Granada, Espanja
Kansalaisuus:  Espanja
Tiedot
Puolue:  Espanja: Partido Socialista Obrero Español   EU: Euroopan parlamentin sosialistien ja demokraattien ryhmä
Koulutus:  Oikeustiede
Tutkinnot:  Granadan yliopisto
Clara Eugenia Aguilera García (s. 3. tammikuuta 1964 Granada, Espanja) on espanjalainen poliitikko. Hän toimi vuosina 2008–2009 Andalusian aluehallituksen hallintoministerinä ja vuosina 2009–2012 Andalusian maatalous ja kalastusministerinä. Hän tuli valituksi europarlamenttivaaleissa 2014 ja oli Euroopan parlamentin jäsen vaalikautena 2014–2019. Hän on Partido Socialista Obrero Español -puolueen jäsen ja edustaa Euroopan parlamentin sosialistien ja demokraattien ryhmä -parlamenttiryhmää Euroopan parlamentissa. Hän oli aiemmin ollut edustajana Andalusian alueparlamentissa vuosina 2000–2014.
Aguilera García suoritti oikeustieteen korkeakoulututkinnon Granadan yliopistossa vuonna 1983. Lisäksi hänellä on aiemmat apuhoitajan ja laboratorioteknikon tutkinnot vuosilta 1979 ja 1981. Ennen poliittista uraansa hän oli töissä Espanjan työntekijöiden keskusliitossa ja andalusialaisissa maatalousalan liitoissa. Euroopan parlamentissa hän oli vaalikautena 2014-2019 varapuheenjohtajana maatalouden ja maaseudun kehittämisen valiokunnassa ja jäsenenä kalatalousvaliokunnassa, suhteista Mercosuriin vastaavassa valtuuskunnassa sekä vuonna 2018 torjunta-aineiden lupamenettelyä unionissa käsittelevässä erityisvaliokunnassa.
Cri du chat

Cri du chat -potilaan kasvonpiirteiden kehittyminen. Ikä kuvissa: (A) 8 kuukautta,(B) 2 vuotta, (C) 4 vuotta ja (D) 9 vuotta.
Cri du chat on kromosomissa 5 esiintyvän deleetion aiheuttama oireyhtymä, jonka piirteitä ovat vaikean tai syvän kehitysvammaisuuden lisäksi mm. pienikokoisuus, pienipäisyys ja puheen kehittymättömyys. Nimensä oireisto on saanut potilaiden omaleimaisesta itkusta, jonka vihjataan muistuttavan  kissan nau'untaa.
Syvästi kehitysvammaisista henkilöistä yhdellä prosentilla on cri du chat -oireisto. Syndrooman esiintyvyydestä ei ole tarkkaa tietoa, mutta arvioita on esitetty runsaasti 1/15 000 ja 1/60 000 väliltä.
Cri du chat -oireyhtymän kuvasi ensimmäisenä ranskalainen Jérôme Lejeune vuonna 1963.
Chikara (judoseura)

Chikara on helsinkiläinen vuonna 1963 perustettu judoseura, entinen Helsingin Tarmon judojaosto. Seurassa voi harjoitella ohjatusti judoa. Chikaran dojo sijaitsee Helsingin Vallilassa. Chikaralla on noin 100 aktiivia judon harjoittelijaa, joista noin puolet on junioreja. Chikara kuuluu Suomen judoliittoon.
Aiheesta muualla

Yhdistyksen kotisivut
Carved in Stone

Carved in Stone voi tarkoittaa seuraavia asioita:
Carved in Stone, Vince Neilin albumi
Carved in Stone, Ragen albumi
Carved in Stone, Shadow Galleryn albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carved in Stone”, voi hakea sivunnimihaulla, laajalla sivunnimihaulla tai tekstihaulla.
Crigler–Najjarin oireyhtymä

Crigler–Najjarin oireyhtymä (CNS) on autosomissa resessiivisesti periytyvä äärimmäisen harvinainen sairaus, bilirubiinin konjugoitumishäiriö. Oireyhtymästä tunnetaan kaksi muotoa. Ykköstyypin kuvasivat vuonna 1952 Crigler ja Najjar. Kakkostyypin kuvasi vuonna 1962 Arias, ja sairaus tunnetaan myös Ariasin oireyhtymän nimellä. Ykköstyypille luonteenomaista on keltaisuutta aiheuttava hyperbilirubinemia ja siitä johtuva aivosairaus (kernikterus). Kakkostyypissä seerumin bilirubiinipitoisuus on alhaisempi ja kernikterus siten harvinaisempaa.
Crigler–Najjarin oireyhtymää on kuvattu kirjallisuudessa vain joitakin satoja tapauksia. Gilbertin oireyhtymä on paljon tavallisempi hyperbilirubinemian aiheuttaja.
Hoitamaton ykköstyypin Crigler–Najjar-oireyhtymä johtaa varhaiseen kuolemaan kernikteruksen takia.
Caruso

Caruso voi tarkoittaa seuraavia asioita:
Caruso, Lucio Dallan tekemä musiikkikappale
caruso-kastike, uruguaylainen pastakastike.
Caruso on myös sukunimi. Nimen tunnettuja kantajia ovat:
Arianna Caruso (s. 1999), italialainen jalkapalloilija
D. J. Caruso (s. 1965), yhdysvaltalainen elokuvaohjaaja
Damiano Caruso (s. 1987), italialainen maantiepyöräilijä
David Caruso (s. 1956), yhdysvaltalainen näyttelijä
Enrico Caruso (1873–1921), italialainen ooppeeralaulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caruso”, voi hakea sivunnimihaulla, laajalla sivunnimihaulla tai tekstihaulla.
China National Petroleum Corporation

| China National Petroleum Corporation |
| --- | --- |

Yritysmuoto:  valtionyhtiö
Perustettu:  7/1955 (Kiinan kansantasavallan Öljyteollisuusministeriö);  17.9.1988 CNPC-yhtiö; 27.7.1998 yhtiön uudelleenorganisointi (mm. PetroChina-tytäryhtiö)
Toimitusjohtaja:  Zhang Jianhua
Kotipaikka:   Peking, Kiina
Toiminta-alue:  Kiina ja yli 30 muuta maata (maailmanlaajuinen)
Toimiala:  öljyteollisuus
Liikevaihto:   1 871,9 mrd. renminbiä (CNY) (2016)
Liikevoitto:   50,73 mrd. CNY (2016)
Nettotulos:   26,79 mrd. CNY (2016)
Henkilöstö:  1 403 000 (2016 lopussa)
Tytäryhtiöt:  mm. PetroChina (omistus 86% 2014 lopussa), CNPC International Ltd., jne.
Omistaja:  Kiinan valtio
Kotisivu:  www.cnpc.com.cn
Infobox OKVirheellinen NIMI-arvo: 
China National Petroleum Corporation (CNPC) (kiin.: 中国石油天然气集团公司; pinyin: Zhōngguó shíyóu tiānránqì jítuán gōngsī) on Kiinan kansantasavallan kansallinen öljy- ja kaasuyhtiö. Tämä erittäin suuri yhtiö harjoittaa tytäryhtiöineen öljynetsintä-, -poraus- ja jalostustoimintaa. Vuoden 2017 Fortune Global 500 -listalla yhtiö luokiteltiin 262,5 miljardin dollarin liikevaihtonsa perusteella maailman neljänneksi suurimmaksi julkisesti noteeratuksi yhtiöksi.
Konserniyhtiöllä oli vuoden 2016 lopussa yhteensä 1,4 miljoonaa työntekijää.
CNPC:n öljyreservit ovat noin 3,7 miljarda barrelia, ja kotimaista toimintaa hoitaa pörssiissä noteerattu PetroChina. CNPC:llä on hankkeita monissa maissa, kuten Azerbaidžanissa, Indonesiassa, Kanadassa, Myanmarissa, Omanissa, Perussa, Sudanissa, Thaimaassa, Turkmenistanissa ja Venezuelassa.
CNPC aloitti lokakuussa 2004 putken rakentamisen Keski-Aasiasta Xinjiangiin. Elokuussa 2005 CNPC:n ilmoitettiin olevan halukas ostamaan PetroKazakhstanin 4,2 miljardilla Yhdysvaltain dollarilla. 26. lokakuuta 2005 kanadalainen tuomioistuin torjui LUKoilin vaatimuksen torjua kauppa, minkä jälkeen kauppa toteutui.
Kuvia

CNPC:n (ja PetroChinan) pääkonttori.
PetroChinan huoltoasema.
Aiheesta muualla

Kuvia tai muita tiedostoja aiheesta Kuvia PetroChinasta (CNPC:n kiinalainen tytäryhtiö) Wikimedia Commonsissa
CNPC Yahoossa
Caruso (laulu)

Caruso on italialaisen säveltäjä Lucio Dallan säveltämä ja sanoittama musiikkikappale vuodelta 1986. Kappale on kunnianosoitus oopperalaulaja Enrico Carusolle (1873–1921). Federazione Industria Musicale Italiana on myöntänyt kappaleelle platinaa.
Kappale on noussut sittemmin maailmalla suosituksi. Sen on levyttänyt muun muassa Placido Domingo, Luciano Pavarotti, Andrea Bocelli, Julio Iglesias, Maria Farantouri, Lara Fabian ja Paul Potts.
Bulgaria Eurovision laulukilpailussa

| Bulgaria |
| --- | --- |

Paikallinen TV-asema:  BNT
Esiintymiset
Esiintymiskerrat:  13
Ensiesiintyminen:  2005
Paras sijoitus:  2. (2017)
Huonoin sijoitus:  19. (2005 SF)
Paras pistemäärä:  615 (2017)
Huonoin pistemäärä:  7 (2009 SF)
Bulgaria on osallistunut Eurovision laulukilpailuun vuodesta 2005 lähtien. Osallistuminen tuli mahdolliseksi Bulgarian liityttyä Euroopan yleisradiounioniin loppuvuodesta 2004.
Vuosina 2005 ja 2006 Bulgarian edustuskappaleet eivät selviytyneet finaaliin asti. Tähän mennessä paras sijoitus saavutettiin vuonna 2017, kun Kristian Kostov sijoittui kappaleellaan ”Beautiful Mess” toiseksi. Lisäksi kyseessä on kolmas kerta, kun maa on päässyt finaaliin asti. Vuosina 2008–2013 Bulgaria jäi finaalin ulkopuolelle.
Bulgaria on esittänyt kappaleensa neljä kertaa bulgarian kielellä vuosina 2007, 2010, 2011 ja 2013.
Bulgarian sijoitukset > Kaksivaiheinen loppukilpailu

Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali |
| Vuosi | Esittäjä | Laulu | Sijoitus | Pisteet | Sijoitus | Pisteet |
| 2005 | Kaffe | Lorraine | - | - | 19 / 25 | 49 |
| 2006 | Mariana Popova | Let Me Cry | - | - | 17 /23 | 36 |
| 2007 | Elitsa Todorova & Stojan Jankulov | Voda | 5 / 24 | 157 | 6 / 28 | 146 |
Bulgarian sijoitukset > Kaksi semifinaalia

Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali |
| Vuosi | Esittäjä | Laulu | Sijoitus | Pisteet | Sijoitus | Pisteet |
| 2008 | Deep Zone & Balthazar | DJ, Take Me Away | - | - | 12 / 19 | 56 |
| 2009 | Krassimir Avramov | Illusion | - | - | 16 / 18 | 7 |
| 2010 | Miro | Angel si ti | - | - | 15 / 17 | 19 |
| 2011 | Poli Genova | Na inat | - | - | 12 / 19 | 48 |
| 2012 | Sofi Marinova | Love Unlimited | - | - | 11 / 18 | 45 |
| 2013 | Elitsa Todorova & Stojan Jankulov | Samo Shampioni | - | - | 12 / 17 | 45 |
Bulgarian sijoitukset > Uusi pisteidenlaskujärjestelmä

Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali | Huom. |
| Vuosi | Esittäjä | Laulu | Sijoitus | Pisteet | Sijoitus | Pisteet | Huom. |
| 2016 | Poli Genova | If Love Was a Crime | 4 / 26 | 307 | 5 / 18 | 220 |  |
| 2017 | Kristian Kostov | Beautiful Mess | 2 / 26 | 615 | 1 / 18 | 403 |  |
| 2018 | Equinox | Bones | 14 / 26 | 166 | 7 / 19 | 177 |  |
| 2020 | Victoria | Tears Getting Sober | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Victoria | Growing Up Is Getting Old | 11 / 26 | 170 | 3 / 17 | 250 |  |
| 2022 | Intelligent Music Project | Intention | – | – | 16 / 17 | 29 | Esitys ei läpäissyt semifinaalia. |
Bulgarian äänestyshistoria > Bulgarian saamat pisteet

Ainoastaan finaalissa saadut pisteet näkyvät taulukossa. Vuosina 2005, 2006 ja 2008–2013 Bulgaria ei selviytynyt finaaleihin. Bulgaria ei osallistunut vuosien 2014, 2015 ja 2019 kilpailuihin. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
| 0 | 1 | 2 |
| --- | --- | --- |
Bulgarian saamat pisteet 2005 lähtien
| Maa | 2007 | Pisteet |
 Kreikka: 12
 Espanja: 10
 Kypros: 10
 Unkari: 10
 EJT Makedonia: 8
 Malta: 7
 Slovenia: 7
 Tšekki: 7
 Bosnia ja Hertsegovina: 6
 Itävalta: 6
 Kroatia: 6
 Portugali: 6
 Serbia: 6
 Turkki: 6
 Iso-Britannia: 5
 Montenegro: 5
 Ranska: 5
 Romania: 5
 Suomi: 5
 Armenia: 4
 Belgia: 4
 Saksa: 4
 Venäjä: 4
 Moldova: 3
 Ukraina: 3
 Latvia: 2
 Viro: 1
Lähteet: 

Bulgarian edustajat Elitsa Todorova ja Stojan Jankulov esittämässä kappalettaan vuoden 2007 kilpailun semifinaalissa.
Bulgarian edustaja Kristian Kostov esittämässä kappalettaan vuoden 2017 kilpailun harjoituksissa.
Charlie siirtolaisena

| Charlie siirtolaisena> The Immigrant |
| --- | --- |

Ohjaaja:  Charles Chaplin Edward Brewer (tekninen ohjaaja)
Käsikirjoittaja:  Charles Chaplin (skenaario) Vincent Bryan (skenaario) Maverick Terrell (skenaario)
Tuottaja:  John Jasper Charles Chaplin
Säveltäjä:  Charles Chaplin
Kuvaaja:  Roland Totheroh George C. Zalibra
Leikkaaja:  Charles Chaplin
Pääosat:  Charles Chaplin Edna Purviance Eric Campbell
Valmistustiedot
Valmistusmaa:  Yhdysvallat
Tuotantoyhtiö:  Mutual Film Corporation
Levittäjä:  Mutual Film
Ensi-ilta:   17. kesäkuuta 1917  7. tammikuuta 1925
Kesto:  22 minuuttia
Alkuperäiskieli:  mykkäelokuva (alkuperäiset välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Charlie siirtolaisena (The Immigrant) on Charles Chaplinin ohjaama mykkäelokuva vuodelta 1917. Tarinassa Chaplinin esittämä kulkuri saapuu Yhdysvaltoihin. Häntä syytetään Atlantin ylityksen aikana tehdystä varkaudesta. Hän ystävystyy matkalla nuoren naisen kanssa. Elokuvan on ohjannut Chaplin, ja pääosissa näyttelevät hänen lisäkseen Edna Purviance ja Eric Campbell.
Elokuva on talletettu Yhdysvaltojen Kongressin kirjaston National Film Registryyn.
Ääniversio

Van Beuren Studiosin Amedee Van Beuren osti 1932 Chaplinin Mutual-komediat 10 000 dollaria kappale, lisäsi niihin Gene Rodemichin ja Winston Sharplesin säveltämän musiikin ja äänitehosteita ja antoi ne esitykseen RKO Radio Picturesin kautta. Chaplinilla ei ollut minkäänlaisia mahdollisuuksia estää esitystä.
Näyttelijät

| 0 | 1 | 2 |
| --- | --- | --- |
|  Charles Chaplin  | … |  siirtolainen   |
|  Edna Purviance  | … |  siirtolainen   |
|  Eric Campbell  | … |  päätarjoilija   |
|  Albert Austin  | … |  aterioija   |
|  Henry Bergman  | … |  taiteilija   |
|  Kitty Bradbury  | … |  äiti   |
|  Frank J. Coleman  | … |  laivan upseeri / ravintolan omistaja    |
|  Tom Harrington  | … |  avioliiton rekisteröijä    |
|  James T. Kelly  | … |  partamies ravintolassa    |
|  John Rand  | … |  maksukyvytön ravintolan asiakas   |
Aiheesta muualla

Elokuva on katsottavissa ja ladattavissa Internet Archivessa
The Immigrant sivulla Charlie Chaplin Reviews (Arkistoitu – Internet Archive)
Caitlin Murphy

| Caitlin Murphy> Henkilötiedot |
| --- | --- |
Syntynyt: 2. elokuuta 1986 (ikä 38)  Sydney
Ammatti:  näyttelijä malli
Puoliso:  Alexander Bailey
Näyttelijä
Aktiivisena:  2007–
Merkittävät roolit:  Veronica Robinson (Power Rangers: Operation Overdrive)
Aiheesta muualla
IMDb 
Caitlin Murphy (s. 2. elokuuta 1986 Sydney) on australialainen malli ja näyttelijä, joka tunnetaan roolistaan Veronica Robinsonina televisiosarjassa Power Rangers: Operation Overdrive.
Elämäkerta

Murphy syntyi Sydneyssä vuonna 1986 ja hänellä on yksi vanhempi sisar, joka työskentelee sijaisnäyttelijänä. Murphy harrasti nuorena telinevoimistelua, mutta siirtyi myöhemmin työskentelemään malliksi.
Hän asuu Yhdysvalloissa aviomiehensä näyttelijä Alexander Baileyn kanssa.
Elämäkerta > Näyttelijänä

Murphy aloitti näyttelemisen mainosten ja teatterin parissa. Hän näytteli muun muassa Prinsessaa näytelmässä The Princess and the Pea. Tunnetuksi Murphy nousi Power Rangers: Operation Overdrive televisiosarjan myötä näyteltyään Keltaista Rangeria, Veronica "Ronnie" Robinsonia vuonna 2007. Rooliin hän päätyi koe-esiintymisen myötä lokakuussa 2006.
Aiheesta muualla

Caitlin Murphy TV.comissa (Arkistoitu – Internet Archive) (englanniksi)
China Northwest Airlinesin lento 2303

| China Northwest Airlinesin lento 2303 |
| --- | --- |
 Onnettomuuskone CAAC:n väreissä vuonna 1988.
Yhteenveto
Päivämäärä:  6. kesäkuuta 1994
Onnettomuustyyppi:  huoltovirheen aiheuttama tekninen vika
Tapahtumapaikka:  lähellä Xi’ania
 :  36°14′N, 108°54′E
Lähtöpaikka:  Xi’an Xianyangin kansainvälinen lentoasema, Xi’an, Kiina
Määränpää:  Guangzhou Baiyunin kansainvälinen lentoasema, Kanton, Kiina
Kuolleita:  160
Loukkaantuneita:  0
Eloonjääneitä:  0
Lentokone
Konetyyppi:  Tupolev Tu-154M
Lentoyhtiö:  China Northwest Airlines
Rekisteritunnus:  B-2610
Matkustajia:  146
Miehistöä:  14
China Northwest Airlinesin lento 2303 oli China Northwest Airlinesin Kiinan sisäinen reittilento Xi’anista Kantoniin. Lennolla 6. kesäkuuta 1994 käytetty Tupolev Tu-154M alkoi autopilottiin tulleen vian vuoksi heilua ja täristä rajusti, kunnes hajosi osiin ja syöksyi maahan 29 kilometrin päässä Xi’an Xianyangin kansainväliseltä lentoasemalta. Onnettomuuden aiheutti autopilotin huollossa tehty virhe.
Lennolla oli 146 matkustajaa ja 14 miehistön jäsentä, ja kaikki 160 kuolivat maahansyöksyssä. Onnettomuus on Kiinan historian pahin.
Onnettomuus

Lento 2303 lähti Xi’anista pian aamukahdeksan jälkeen. Alle kymmenen minuutin kuluttua lennonjohto menetti yhteyden koneeseen. Kone hajosi ilmassa ja hylyn kappaleet putosivat maahan 29 kilometriä Xianyangin lentoasemalta kaakkoon.
| Kansallisuus | Matkustajia | Miehistöä | Yhteensä |
| --- | --- | --- | --- |
|  Kiina | 133 | 14 | 147 |
|  Italia | 6 | 0 | 6 |
|  Brittiläinen Hongkong | 3 | 0 | 3 |
|  Yhdysvallat | 2 | 0 | 2 |
|  Sveitsi | 1 | 0 | 1 |
|  Taiwan | 1 | 0 | 1 |
| Yhteensä | 146 | 14 | 160 |
Onnettomuuden syy

Onnettomuuden aiheutti autopilottiin tullut vika, joka sai autopilotin antamaan vääriä komentoja. Ilmeisesti autopilottia oli edellisenä iltana korjattu epävirallisin menetelmin, ja samalla autopilotti oli kytketty väärin. Kallistumista ja kääntymistä ohjaavat kanavat oli kytketty väärin päin; autopilotin kallistusohjaus käänsi konetta, kun taas sen kääntymisohjaus kallisti konetta.